Michael Gough

Francis Michael GOUGH /ɡɒf/ GOF (n. la 23-an de novembro 1916 en Kuala-Lumpuro - m. la 17-an de marto 2011 en Londono, Anglio) estis brita aktoro, kiu aperis en pli ol 150 roloj en filmo kaj televido en subtenaj roloj. 

Gough estas konata al internacia publiko pro siaj roloj en la hororaj filmoj de Hammer de la 1950-aj jaroj. Eble lia plej konata rolo estis lia portretado de la ĉefservisto Alfred Pennyworth en la kvar Batman -filmoj reĝisoritaj de Tim Burton kaj Joel Schumacher.

 Vivo 
Dum la Dua Mondmilito, li estis konscienca obĵetanto, kiel lia amiko Firth Banbury.  Tamen, li estis devigita servi en nebatalanta unuo en Liverpool. 

Li debutis en filmo en 1948. Li estas plej konata al la ĝenerala publiko pro sia rolo kiel la ĉefservisto Alfred en kvar Batman -filmoj : Batman, Batman Returns, Batman Forever, kaj Batman & Robin.

Li ĉefrolis en la longdaŭra brita sciencfikcia serio Doctor Who, plej rimarkinde kiel la fiulo en la epizodo " The Celestial Toymaker ". En la epizodo " Arc of Infinity ", li ludis Konsiliston Hedin. Li estis edziĝinta tri fojojn, inkluzive de Anneke Wills, kiu ludis Polly, la asistantinon de la Doktoro en la serio.

La roloj de Gough en la hororaj filmoj de Hammer en la 1960-aj jaroj, inkluzive de Drakulo ( 1958 ), La Fantomo de la Opero ( 1962 ), kaj La Hororo de la Nigra Muzeo ( 1960 ), gajnis al li kultan statuson inter hororfanoj. La pli postaj roloj de Gough en Sleepy Hollow kaj Corpse Bride de Tim Burton estas konsiderataj de multaj kiel ripeto de ĉi tiu periodo de lia kariero.

En 1979, Gough ricevis la Tony-premion por Plej Bona Flankaktoro pro sia rolo en Bedroom Farce. Li estis nomumita denove en 1988 pro sia aktorado en Breaking the Code.

 Filmaro 

 Referencoj 

 Eksteraj ligiloj 




Kategorio:Tony-premiitoj
Kategorio:Anglaj aktoroj